EkBass/fiwiki-20250220-pages-articles huggingface dataset:
Antietamin taistelu

Antietamin taistelu (tunnetaan etelävaltioissa myös Sharpsburgin taisteluna) käytiin Yhdysvaltain sisällissodassa 17. syyskuuta 1862 Marylandissa Sharpsburgin lähellä ja Antietam Creek -nimisellä joella osana Maryland- sotaretkeä. Kyseessä oli sisällissodan ensimmäinen suurtaistelu, joka käytiin Pohjoisvaltioiden maaperällä. Antietam on verisin yksipäiväinen taistelu, joka on käyty Yhdysvaltojen maaperällä. Robert E. Leen johtama Etelävaltioiden armeija oli edennyt Marylandiin, jolloin Unionin armeijan kenraalimajuri George B. McClellan käynnisti hyökkäyksen etenevää Leen armeijaa vastaan Antietam Creekin takaa. Aamulla 17. syyskuuta kenraalimajuri Joseph Hookerin joukot iskivät suurella voimalla Leen vasemman armeijan sivustaan. Hyökkäykset ja vastahyökkäykset riehuivat Millerin maissipellolla ja Dunkerin kirkolla. Unionin hyökkäykset kohti etelävaltioiden asemia Sunken Roadilla puhkaisivat etelävaltioiden rintaman, mutta saavutettua etua ei käytetty hyödyksi. Iltapäivällä kenraalimajuri Ambrose Burnsiden joukot vuorostaan kävivät hyökkäykseen, valtasivat Antietam Creekin ylittävän kivisillan ja etenivät kohti etelävaltioiden oikeaa sivustaa. Taistelun kriittisellä hetkellä etelävaltioiden armeijan kenraalimajuri A.P. Hillin divisioona saapui Harpers Ferrystä ja käynnisti vastahyökkäyksen, pakotti Burnsiden joukot perääntymään ja päätti taistelun. Unionin armeijaa vähälukuisempi Leen armeija oli kiinnittänyt kaikki voimansa taisteluun, kun taas McClellan oli käyttänyt vähemmän kuin kolme neljäsosaa. Yön aikana molemmat armeijat vahvistivat linjojaan. Kovista tappioista huolimatta Leen ja McClellanin armeijat kahakoivat koko 18. päivän, kunnes Lee veti joukkonsa joen eteläpuolelle. Ylivoimasta huolimatta McClellan ei onnistunut kunnolla keskittämään joukkojaan, kun taas Lee pystyi vastaamaan jokaiseen unionin armeijan hyökkäykseen ryhmittämällä joukkojaan. Joistain onnistumisistaan huolimatta McClellan ei onnistunut tavoitteissaan tuhota Leen armeijaa. Leen eteneminen Marylandissa kuitenkin päättyi ja hän joutui vetämään joukkonsa takaisin Virginiaan ilman McClellanin joukkojen häirintää. Antietamin taistelu päättyi taktisessa mielessä ratkaisemattomana, mutta strategisesti se oli Unionin voitto, koska vihollisen eteneminen pysähtyi. Luokka:Yhdysvaltain sisällissodan taistelut Marylandissa Luokka:Vuoden 1862 sotahistoria
Dinny Pails

Dennis "Dinny" Pails (4. maaliskuuta 1921 – 22. marraskuuta 1986) oli Britanniassa syntynyt australialainen tennispelaaja. Hän saavutti vuonna 1946 Australian avoimessa tennisturnauksessa miesten kaksinpelissä toisen sijan ja vuonna 1947 voiton. Molemmissa loppuotteluissa hänen vastustajanaan oli John Bromwich, ja molemmat loppuottelut kestivät täydet viisi erää. == Lähteet == Luokka:Australialaiset tennispelaajat Luokka:Vuonna 1921 syntyneet Luokka:Vuonna 1986 kuolleet
S/S Halla IX

S/S Halla IX on teräsrunkoinen hinaaja, joka on rakennettu vuonna 1896 J.D. Stenberg & Söner konepajalla Helsingissä. Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä. == Aiheesta muualla == *Suomen Höyrypursiseura Luokka:Höyrylaivat Luokka:Hinaajat
Sarah Hughes

Sarah Elizabeth Hughes (s. 2. toukokuuta 1985) on yhdysvaltalainen taitoluistelija. Hän voitti naisten yksinluistelun kultaa vuoden 2002 talviolympialaisissa Salt Lake Cityssä. Hughes syntyi New Yorkin Great Neckissä perheensä kuudesta lapsesta neljäntenä. Hänen isänsä on irlantilaistaustainen kanadalainen ja äitinsä amerikanjuutalainen. Taitoluistelijakollega Emily Hughes on hänen nuorempi siskonsa. Hughes voitti Yhdysvaltain juniorimestaruuden jo vuonna 1998, ja hän debytoi aikuistason Yhdysvaltain-mestaruuskilpailuissa vuonna 1999. Hänen paras saavutuksensa taitoluistelun maailmanmestaruuskilpailuissa on pronssisija, jolle hän ylsi vuonna 2001. Hughes kelpuutettiin International Jewish Sports Hall of Fameen vuonna 2005. Hän on vuoden 2002 James E. Sullivan -palkittu. == Lähteet == == Aiheesta muualla == Luokka:Yhdysvaltalaiset taitoluistelijat Luokka:Yhdysvaltalaiset olympiamitalistit Luokka:Vuonna 1985 syntyneet Luokka:Elävät henkilöt
Valasratsastaja

Valasratsastaja (Whale Rider) on vuonna 2002 ensi-iltansa saanut uusiseelantilainen elokuva, jonka on ohjannut ja käsikirjoittanut Niki Caro vuonna 1987 ilmestyneen, Witi Ihimaeran The Whale Rider -romaanin pohjalta. Elokuva esitettiin ensimmäisen kerran Toronton elokuvajuhlilla 9. syyskuuta 2002. Keisha Castle-Hughes oli vuonna 2003 ehdolla parhaan naispääosan Oscar- palkinnon saajaksi, ollessaan 13-vuotias, mikä tekee hänestä kaikkien aikojen nuorimman tässä kategoriassa ehdokkuuden saaneen. == Juoni == Kun Paikea Apirana, ”Pai”, syntyi, hänen äitinsä ja kaksosveljensä kuolivat. Perinteen mukaan esikoispojasta pitäisi tulla heimon päällikkö. Pain isoisä Koro Apirana on vihainen Pain syntymästä ja alkaa syyttää tätä monista ongelmista, joita heimolle sattuu. Pai päättää lähteä isänsä kanssa pois isoisän syyttelyjen takia. Pai ei kuitenkaan tahdo jättää merta vaan päättääkin jäädä ja tulla heimon johtajaksi, vaikka onkin tyttö. == Rooleissa == ==Palkintoja== * Paras elokuva: Maui International Film Festival 2003 * Paras elokuva: San Francisco Film Festival 2003 * Paras elokuva: Sundance-elokuvafestivaali 2003 * Paras elokuva: Toronton elokuvajuhlat 2002 * Paras elokuva: International Film Festival Rotterdam 2003 * Paras elokuva / Paras ohjaus: Seattle International Film Festival 2003 * Parhaan naispääosan Oscar-ehdokkuus 2003 (Keisha Castle- Hughes) == Arvioita == Turun Sanomien Tapani Maskula kirjoitti Valasratsastajan kuuluvan niihin harvinaisiin hyvää tarkoittaviin elokuviin, joiden puutteita katsoisi mieluummin sormien lävitse perusteellisemman arvioinnin sijasta. Elokuva seuraa hänestä maorikansan tapoja tarkkaan, mutta ilmeisen kaunistellusti ja ottamatta mitään kantaa kansan ympärillä olevaan valkoihoisten yhteisöön. ”Valasratsastaja tarjoaa runsain mitoin tyhjää visuaalista maisemamaalailua, joka kääntyy toisinaan kyllästyttävän pitkäveteiseksi. Loppujen lopuksi Niki Caroa tuntuu kiinnostavan vain kamerataiteilu maorien kohtaloilla, sillä hänen taltioinnissaan elämänmeno jatkuu kylässä ikuiseksi idylliksi pysähtyneenä.” == Lähteet == ==Aiheesta muualla== * Elokuvan viralliset Internet-sivut. Luokka:Uusiseelantilaiset elokuvat Luokka:Draamaelokuvat Luokka:Vuoden 2002 elokuvat Luokka:Nuortenelokuvat
Jimmy Piersall

James Anthony ”Jimmy” Piersall (14. marraskuuta 1929 Waterbury, Connecticut – 3. kesäkuuta 2017 Wheaton, Illinois) oli yhdysvaltalainen baseballpelaaja (takakenttämies keskellä, center fielder). Piersall syntyi Waterburyssä, Connecticutissa. Hän pelasi ensimmäisen Major League Baseball -ottelunsa 7. syyskuuta 1950 ja viimeisensä 1. toukokuuta 1967. Hänen joukkueinaan olivat: * Boston Red Sox (1950, 1952–1958) * Cleveland Indians (1959–1961) * Washington Senators (1962, 1963) * New York Mets (1963) * Los Angeles Angels of Anaheim (1963, 1964–1967) Hän oli All Star -pelaajana vuosina 1954 ja 1956, ja hänet palkittiin Gold Glovella vuosina 1958 ja 1961. Hänellä oli kaksisuuntainen mielialahäiriö. Robert Mulligan ohjasi hänestä kertovan elokuvan Fear Strikes Out (1957), jossa baseballtähteä esitti Anthony Perkins. == Lähteet == Luokka:Yhdysvaltalaiset baseballpelaajat Luokka:Vuonna 1929 syntyneet Luokka:Vuonna 2017 kuolleet
Acker Bilk

Acker Bilk, oik. Bernard Stanley Bilk, tunnetaan nimellä ”Mr. Acker Bilk” () oli englantilainen jazz-muusikko, jonka soitin oli klarinetti. == Ura == Bilk liittyi vuonna 1954 Ken Colyerin yhtyeeseen mutta perusti sitten oman kokoonpanonsa ja nousi listoille kappaleellaan ”Summer Set”. Kansainväliseksi läpimurroksi osoittautui ”Stranger on the Shore” (1961). Vuonna 1984 hän levytti albumillisen Olavi Virran säveltämiä kappaleita . == Lähteet == == Aiheesta muualla == * Luokka:Brittiläiset jazzmuusikot Luokka:Brittiläiset klarinetistit Luokka:Jazzklarinetistit Luokka:Vuonna 1929 syntyneet Luokka:Vuonna 2014 kuolleet
A. P. Hill

Ambrose Powell Hill (9. marraskuuta 1825 – 2. huhtikuuta 1865) oli etelävaltioiden kenraali Yhdysvaltain sisällissodassa. Hän saavutti mainetta Hillin kevyeksi divisioonaksi kutsutun joukko-osaston johdossa, ja tuli myös yhdeksi kenraali Stonewall Jacksonin tunnetuimmista alaisista. Hän myös komensi yhtä Robert E. Leen komentaman Pohjois-Virginian armeijan armeijakuntaa ennen kuin kaatui taistelussa. A. P. Hill (1825–1865) Encyclopedia Virginia A. P. Hill eli ”Pikku Powell”, kuten hänen sotilaansa häntä kutsuivat, syntyi Culpeperissä Virginiassa vuonna 1825. Hän kävi Yhdysvaltain sotilasakatemian, josta valmistui vuonna 1847. Hänet komennettiin 1. tykistöön, jossa hän palveli toisena luutnanttina. Hän otti osaa Meksikon- sotaan ja hänet ylennettiin ensimmäiseksi luutnantiksi syyskuussa 1851. Vuosina 1855–1860 Hill työskenteli Yhdysvaltain rannikkovartiostossa. Vuonna 1859 Hill nai Kitty Morgan McClung -nimisen nuoren lesken, jolloin hänestä tuli kahden tulevan etelävaltioiden ratsuväenkenraalin, John Hunt Morganin ja Basil W. Duken, lanko.Ambrose Powell Hill The Latin Library Maaliskuussa 1861 juuri ennen sisällissotaa Hill erosi armeijasta. Kun Virginia erosi unionista, Hillistä tuli 13. virginialaisen jalkaväkirykmentin majuri ja hän löysikin pian itsensä Bull Runin taistelukentältä. Hänestä tuli prikaatinkenraali seuraavassa helmikuussa. Virginian niemimaalla käytyjen taistelujen aikana 1862 Hill ylennettiin jälleen hänen kunnostauduttuaan Williamsburgin taistelussa. Hänestä tuli kenraalimajuri ja yksi Leen luottoupseereista. Hillin kevyt divisioona, joka oli yksi etelävaltioiden armeijan suurimpia, kunnostautui Seven Daysin, Cedar Mountainin, toisen Bull Runin, Antietamin ja vielä Fredericksburgin taisteluissa. Hänen divisioonansa oli osa Stonewall Jacksonin armeijakuntaa. Sen jälkeen kun Jackson haavoittui kuolettavasti Chancellorsvillessä toukokuussa 1863, Hill otti armeijakunnan komennon ja haavoittui itsekin. Jacksonin kuoleman jälkeen Hill ylennettiin kenraaliluutnantiksi ja hänestä tuli Leen kolmannen armeijakunnan komentaja, jota hän johti Gettysburgin kampanjassa 1863. Hän johti myös saman vuoden syyskampanjaa ja Overlandin kampanjaa sekä Petersburgin piiritystä 1864–1865. Hill kaatui Petersburgin taistelussa 2. huhtikuuta 1865. Unionin sotilas, korpraali John W. Mauck 138. Pennsylvanian rykmentistä onnistui ampumaan hänet hengiltä. == Lähteet == == Aiheesta muualla == Luokka:Yhdysvaltojen sisällissodan etelävaltioiden kenraalit Luokka:Vuonna 1825 syntyneet Luokka:Vuonna 1865 kuolleet
Uuselintarvike

Uuselintarvike on Euroopan parlamentin ja neuvoston asetuksen EY 258/97 mukaisesti elintarvike, jonka käyttö ihmisravinnoksi on ollut vähäistä EU- alueella ennen toukokuuta 1997. Uuselintarvikkeita ovat siten geeniteknisesti muunnellut elintarvikkeet ja niiden aineosat, sekä mikrobeista, sienistä, levistä, kasveista ja eläimistä hyödynnettävät uudet elintarvikelähteet, uudet elintarvikkeiksi sopivat yhdisteet ja uudet elintarvikeprosessit. Säädös ei koske lisäaineita ja aromeja. Vastuu merkittävän elintarvikekäyttöhistorian todistamisesta on elintarviketoimijalla. Elintarviketurvallisuusvirasto Evira arvioi toimijan toimittaman aineiston yhdessä muiden jäsenmaiden uuselintarvikeasiantuntijoiden kanssa EU:ssa yhdessä laaditun ohjeistuksen avulla. Esimerkiksi merkittävää käyttöhistoriaa arvioitaessa sota-ajan käyttöä ei huomioida, koska ”pula-aikana” ravinnoksi saattoivat kelvata myös elintarvikkeeksi nykykäsityksen mukaan kelpaamattomat kasvit, joiden turvallisuudesta ihmiselle ei voida olla varmoja.Merkittävän käyttöhistorian osoittaminen Evira 07.07.2015. == Turvallisuus == Uuselintarvikkeiden turvallisuus ihmiselle on todistettava markkinointiluvan saamiseksi. Ensimmäisen turvallisuusarvion suorittaa jäsenmaa, joka aikoo tuoda tuotteen ensimmäisenä markkinoille. Tämän jälkeen muiden jäsenmaiden asiantuntijoilla on 60 päivää aikaa kommentoida ja esittää mahdollisia vastalauseita. Mikäli hakemuksesta on esitetty perusteltuja vastalauseita, siirtyy asia komission käsiteltäväksi. Komissio konsultoi asiasta EU:n pysyvää elintarvikekomiteaa ja mahdollisesti elintarvikkeiden tiedekomiteaa. Äärimmäisissä tapauksissa hakemuksen käsittely siirtyy vielä Euroopan neuvostolle. Mikäli tuotteet ovat olennaisesti perinteisten kaltaisia eikä esimerkiksi geenimuunneltu tuote eroa luonnollisesta, voidaan turvallisuusarvioinnissa hyödyntää ilmoitusmenettelyä. Muun muassa kasviöljyjä ja geenimuunnelluista maissista ja rapsista prosessoituja tuotteita on hyväksytty ilmoitusmenettelyllä. Suomessa markkinointilupahakemukset jätetään Eviraan kauppa- ja teollisuusministeriön alaisuudessa toimivan uuselintarvikelautakunnan arvioitavaksi. ==Lähteet== == Aiheesta muualla == * Uuselintarvikeasetus 258/97 Luokka:Elintarvikkeet Luokka:Euroopan unionin asetukset
Drake & Josh

Drake & Josh on Dan Schneiderin luoma televisiosarja, jota on esitetty Nickelodeon-televisiokanavalla vuodesta 2004. Pääosia sarjassa esittävät Drake Bell (Drake Parker) ja Josh Peck (Josh Nichols) muita näyttelijöitä ovat mm. Miranda Cosgrove (Megan Parker), Jonathan Goldstein (Walter Nichols) ja Nancy Sullivan (Audrey Parker-Nichols). Luokka:2000-vuosikymmenen yhdysvaltalaiset nuorten tilannekomediat Luokka:Nickelodeonin televisio-ohjelmat
Deutsche Oper

Deutsche Oper (saksalainen ooppera) voi tarkoittaa: * Deutsche Oper Berlin, oopperatalo Berliinissä * Deutsche Oper am Rhein, Düsseldorfin ja Duisburgin yhteinen ooppera * Deutsche Operin metroasema (Berliini)
Stonewall Jackson

Thomas Jonathan "Stonewall" Jackson (21. tammikuuta 1824 – 10. toukokuuta 1863) oli Etelävaltioiden kenraali Yhdysvaltain sisällissodassa ja eniten mainetta niittänyt Etelävaltioiden armeijan komentaja Robert E. Leen jälkeen. Hän oli syntynyt Clarksburgissa Länsi-Virginiassa vuonna 1824. Hän kävi Yhdysvaltain sotilasakatemian ja otti osaa Meksikon–Yhdysvaltain sotaan tykistössä. Sisällissodan alkaessa hän oli sotilasakatemia Virginia Military Institute VMI:n opettaja. Sisällissodan alettua hän otti osaa ensimmäiseen Bull Runin taisteluun, jossa sai kuuluisan lempinimensä ”Stonewall” eli kiviseinä. Nimitys tulee kenraali Barnard Elliot Been lausahduksesta jonka mukaan ”Jackson joukkoineen oli vihollista vastassa kuin kivimuuri”. Hän saavutti eniten kuuluisuutta Shenandoahin laakson sotaretkensä aikana vuonna 1862 ja Pohjois-Virginian armeijan komentajana. Hän saavutti menestystä myös etelälle voittoisassa Fredericksburgin taistelussa. Hän haavoittui omien joukkojensa ampumasta harhaluodista Chancellorsvillen taistelussa ja hän kuoli käden amputoinnin komplikaatioihin ja keuhkokuumeeseen muutamia päiviä myöhemmin. Häntä pidetään yhä Yhdysvaltain historian nerokkaimpana strategina. Kuultuaan hänen kuolemastaan kenraali Lee lausui että Jackson menetti vasemman kätensä, minä oikean. Kenraali Jacksonin mukaan on nimetty M36 Jackson -panssarintuhoojavaunu. ==Aiheesta muualla== Luokka:Yhdysvaltojen sisällissodan etelävaltioiden kenraalit Luokka:Amputoidut henkilöt Luokka:Vuonna 1824 syntyneet Luokka:Vuonna 1863 kuolleet
Liskohaukka

Liskohaukka (Kaupifalco monogrammicus) on afrikkalainen päiväpetolintu ja sukunsa ainoa edustaja. Kaupifalco-suvun nimesi Bonaparte 1854 Johann Jakob Kaupin kunniaksi. == Koko ja ulkonäkö == Linnun pituus on noin 35–38 senttimetriä ja paino 250–280 grammaa, naaras on hiukan suurempi. Se on varpushaukan kokoluokkaa oleva pitkäjalkainen petolintu, jonka höyhenpuku on harmaa, vatsapuolelta tummaraitainen. Koivet ja nokka ovat punertavat. Vaaleassa kurkussa on musta pystyjuova. Sukupuolet ovat samanvärisiä. Saalistaessaan se voi lekutella pysyen ilmassa paikallaan. == Esiintyminen == Liskohaukka elää Afrikassa Saharan eteläpuolella Etelä-Afrikkaan saakka noin 13 miljoonan neliökilometrin laajuisella alueella. Maailman populaation koko on 100 000–1 000 000 yksilöä ja lajin kanta on elinvoimainen. == Elinympäristö == Avoimet, harvapuiset metsät, savanni ja pensaikkoalueet. == Lisääntyminen == Pesä on risuista rakennettu ja sijaitsee puun oksanhaarassa tai palmun latvassa. Naaras munii 1–3 valkoista munaa ja hautoo yksin. Koiras tuo hautovalle naaraalle ruokaa. == Ravinto == Nimensä mukaisesti liskohaukka syö liskoja ja muita pieniä matelijoita mutta myös lintuja, pikkunisäkkäitä ja isoja hyönteisiä. == Lähteet == Luokka:Haukat
Röyhkeä diplomaatti

Röyhkeä diplomaatti on 27. joulukuuta 2007 MTV3:lla alkanut suomalainen komediasarja. Sarjan ovat käsikirjoittaneet Mari Perankoski, Juha Jokela, Johanna Vuoksenmaa, Miira Karhula, Outi Ikonen ja Olli Haikka. == Juoni == Sarja kertoo Ulkoministeriön kauppapoliittisesta osastosta ja sen työntekijöistä. Merita Laurén (Miitta Sorvali) on poliittisesti epäkorrektein ja epäpätevin apulaisosastopäällikkö, joka ei osaa ottaa työtänsä liian vakavasti. Osastolle saapuu harjoittelija Liisa (Mari Perankoski), jonka hartioille jää kaikki osaston työt. Merita inhoaa Liisaa ja käyttää häntä hyväksi. Suomen kansainvälisiä suhteita ylläpitäessä työt osastolla sujuvat siinä sivussa. == Jaksot == # Lomamerita # Ikäkriisi # Krisse # Aprilliministeri # My Fair Lady # Miellyttävä tunnelma # Kultainen käytös # Missä on Oiva Lohtander? # Ylämummo # Interventio # Sekasauna # Virkistyspäivä == Näyttelijät == *Miitta Sorvali – Merita Laurén, apulaisosastopäällikkö *Eppu Salminen – Aleksi Lindman, osastopäällikkö (Meritan pomo) *Mari Perankoski – Liisa Karttunen, harjoittelija *Eero Saarinen – Seppo (Meritan aviomies) *Oona Linnasalmi – Sanna (Meritan ja Sepon tytär) === Vierailijoita === *Riitta Elstelä - Meritan äiti *Tommi Eronen - tulkki * Iris Federley - Jenni * Mirkka Forseberg - nainen lastenvaunuilla * Rasmus Haikka - Aksu * Ronja Haikka - Minni * Tara Haikka - Jenni *Perttu Hangaslahti - nuori mies * Juha Ikola - poliisi * Oliver Kaipio - Veeti, Aleksin poika *Miska Kajanus - Herbert Hoffenbaffen * Ria Karhila - konsulirouva Nenonen-Puccini * Olli Koivula - Ratboy * Tiina Korhonen - pysäköinninvalvoja *Pasi Kuivalainen - vahtimestari "Pera" Laakkonen *Lena Labbart - Lady Lindroos * Jyrki Levä - puolispurgu *Oiva Lohtander - Oiva Lohtander *Tiina Lymi- Afet Bereket, Turpeisen turkkilainen luottovakooja *Panu Mikkola - komea mies, "Ripa" * Timo Neuvonen - hovimestari *Jari Nissinen - Jyri, kasvienhoitaja *Taisto Oksanen - Viron suurlähettiläs * Olga Pohjola - uutisten kameramies; suurlähettilään turkulainen vaimo; kunniakonsuli *Jouko Puolanto- Juri Tretjakov * Antti Routtu - sulhanen *Mika Räinä - poliisi *Joni Sakasho - japanilainen toimittaja *Krisse Salminen - Krisse Salminen *Roman Schatz - Malmfred Steiner * Toni Sipilainen / Bikeexpress - fillarilähetti * Elli Säilä - vaippahousu *Jani Toivola- Jani Toivola *Mika Tommola- MTV3:n uutistoimittaja * Matti Törhönen - kunniakonsuli; alivaltiosihteeri Tapio Turpeisen ääni *Puntti Valtonen - Kaarlo Suominen, Papan Pizzan omistaja * Seppo Venäläinen - kunniakonsuli *Aapo Vilhunen - Pentti "Veikko" Hirvonen, Meritan isä *Richard von Kaufmann - Barry Dicks *Shaoruo Zhao - herra Xiang * Cheladine´s Angels Tear "Siiri" - Oiva Lohtanderin Raili-koira == Muut tekijät == ===Käsikirjoittajat === * Mari Perankoski (jaksot 1, 2, 4, 5, 8 ja 12) * Juha Jokela (jaksot 1 ja 3) * Johanna Vuoksenmaa (jaksot 1, 9 ja 11) * Outi Ikonen (jaksot 6, 10 ja 11) * Olli Haikka (jaksot 6 ja 10) * Miira Karhula (jaksot 7, 8 ja 11; script editor) === Ohjaajat === * Johanna Vuoksenmaa (jaksot 1, 2, 11, 12) * Joona Tena (jaksot 3, 4, 5, 6, 7, 8, 9 ja 10) Röyhkeä diplomaatti
California Girls

California Girls on yksi Beach Boysin tunnetuimmista kappaleista. Kappaleen sävelsi, tuotti, sovitti ja osittain sanoitti Brian Wilson. Laulun toinen sanoittaja Mike Love myös laulaa kappaleen säkeet. Se ilmestyi singlenä vuonna 1965, albumilta Summer Days (And Summer Nights!!), ja nousi Amerikan listan sijalle 3. Kappaleella lauloi myös yhtyeeseen juuri äskettäin liittynyt Bruce Johnston. Kappaletta on pidetty surf-musiikin arkkityyppinä ja klassikkona, ja se on erilaisissa kriitikoiden listauksissa ollut Beach Boysin arvostetuimpia sävellyksiä Good Vibrationsin ja God Only Knowsin jälkeen. Van Halenin laulaja David Lee Roth versioi kappaleen menestyksekkäästi vuoden 1985 EP:lleen Crazy from the Heat. Sillä laulaa myös Beach Boysin Carl Wilson. New Musical Express -lehti valitsi California Girlsin kaikkien aikojen 30. parhaaksi singleksi vuonna 1976. NME Greatest Singles . Rocklist.net. Kappale on myös osa Rock and Roll Hall of Famen listaa 500 Songs that Shaped Rock and Roll. ==Lähteet== Luokka:Vuoden 1965 kappaleet Luokka:The Beach Boysin kappaleet
Alexanderplatzin rautatieasema

Alexanderplatzin rautatieasema on tärkeä solmukohta Berliinin S-Bahn-, U-Bahn- ja Regionalbahn-verkostolla. Se sijaitsee Berliinin itäisessä keskustassa Alexanderplatzin laidalla. Vuonna 2006 Alexanderplatzin rautatieasema oli Berliinin kolmanneksi vilkkain Regionalbahn-asema Friedrichstraßen ja Zoologischer Gartenin rautatieasemien jälkeen.Berliner Verkehr: Hauptbahnhof bewährt sich Der Tagesspiegel 24.12.2006. Kaukojunat eivät asemalla pysähdy. Alexanderplatzin rautatieaseman maanpäällinen osa sijaitsee Berliinin läpi itä-länsi-suunnassa kulkevalla korkoradalla (Stadtbahn) ja sillä pysähtyvät Regionalbahnin lisäksi S-Bahn-linjat S3, S5, S7 ja S9. Aseman alla sijaitsee yksi Berliinin U-Bahnin suurimmista asemista, joka on kolmen linjan (U2, U5 ja U8) kohtauspaikka. Asema on avattu vuonna 1882. == Lähteet == Luokka:Berliinin rautatieasemat Luokka:Berliinin metroasemat
MiFID

MiFID on EU:n rahoitusmarkkinoita sääntelevä direktiivi (Markets in Financial Instruments Directive, 2004/39/EY). Direktiivi annettiin huhtikuussa 2004 ja sitä täydentävä asetus sekä täytäntöönpanodirektiivi annettiin syksyllä 2006. Direktiivi sääntelee sijoituspalvelujen tarjoamista, kuten sijoitusneuvontaa, omaisuudenhoitoa ja arvopaperivälitystä. Direktiivin tavoitteena on kehittää EU:n sisämarkkinoiden toimintaa, yhdenmukaistaa jäsenvaltioiden säännöksiä, helpottaa sijoituspalveluiden tarjoamista jäsenvaltiosta toiseen, lisätä kilpailua arvopaperimarkkinoilla ja parantaa sijoittajan suojaa. Suomessa direktiivi saatettiin voimaan säätämällä uusi laki sijoituspalveluyrityksistä ja tekemällä muutoksia mm. arvopaperimarkkina- ja sijoitusrahastolakiin. Uudet säännökset tulivat voimaan 1.11.2007. == MiFID II == MiFID direktiivi (2004/39/EY) on korvattu 3.1.2018 alkaen MiFID II direktiivillä (2014/65/EU) sekä MiFIR asetuksella (EU N:o 600/2014). MiFID II direktiivi ja MiFIR asetus nähtiin tarpeellisiksi muuan muassa siitä syystä, ettei MiFID I direktiivin katsottu tarkoituksestaan huolimatta tarjoavan riittäväntasoista sijoittajansuojaa. MiFID direktiivin uudistamistarpeeseen vaikuttivat niin finanssikriisi kuin myös markkinakehitys. MiFID II direktiivin yhtenä keskeinä tavoitteena onkin pidetty nimenomaan sijoittajansuojan parantamista ja edistämistä. Toisena keskeisenä tavoitteena on pidetty läpinäkyvyyden lisäämistä rahoitusvälineillä käytävässä kaupankäynnissä. Suomessa MiFID II direktiivi ja MiFIR asetus johtivat useisiin lakimuutoksiin. Tämän johdosta säädettiin uusi laki kaupankäynnistä rahoitusvälineillä, joka kumosi aiemman samannimisen lain. Tämän lisäksi sijoituspalvelulakiin tehtiin lukuisia muutoksia ja muutoksia aiheutui myös lakiin Finanssivalvonnasta sekä joukkorahoituslakiin. Nämä lainmuutokset tulivat voimaan 3.1.2018. == Lähteet == ==Aiheesta muualla== * Rahoitustarkastus: Rahoitusvälineiden markkinat -direktiivi (MiFID) * Valtiovarainministeriö: EU:n uudet sijoituspalvelusäännökset voimaan 1.11.2007 Luokka:Arvopaperioikeus Luokka:Sijoittaminen Luokka:Euroopan unionin direktiivit
Meriputki

Meriputki (Angelica archangelica ssp. litoralis) on sarjakukkaisiin kuuluva kaksi- tai kolmevuotinen onttovartinen putkilokasvi. Se on merenrannoilla kasvava väinönputken alalaji. == Lajikuvaus == Meriputken ulkonäköerot väinönputkeen ovat pieniä. Sen sarjakukintojen pikkusarjojen perät ovat karvattomia ja sarjojen suojuslehdet lyhyemmät. Meriputken hedelmä on 5–6 mm pitkä, soikeampi ja matalauurteisempi kuin väinönputkella. Hedelmät ovat pistävänhajuisia. == Meriputki Suomessa == Suomessa meriputkea tavataan kaikilla rannikoilla paitsi Keski-Pohjanmaalla. Suomenlahden ja Ahvenanmaan rannikolla se on runsas. Meriputki kasvaa merenrannoilla, jotka ovat avoimia ja kivikkoisia. == Lähteet == == Aiheesta muualla == * Kasviatlas 2021: Meriväinönputken (Angelica archangelica subsp. littoralis) levinneisyys Suomessa. Luokka:Karhunputket
Carl Friedrich August Meisner

Carl Friedrich August Meisner (6. tammikuuta 1765 Ilfeld, Hannover – 12. helmikuuta 1825 Bern) oli saksalainen lintutieteilijä. Meisnerin isä oli Karl Friedrich Meisner, Ilfeldin keisarillisen pedagogin johtaja. Meisner avioitui ensimmäisen kerran 1799 Rosina Elisabetha von Steigerin kanssa, toistamiseen 1805 Margaritha Fueterin kanssa. Meisner opiskeli luonnonhistoriaa ja filologiaa Göttingenissä 1782–1784. Vuosina 1786–1792 hän toimi kotiopettajana ja opettajana Bremenissä. 1799–1824 hän oli berniläisen yksityiskoulun johtaja. 1805 alkaen hän toimi luonnontutkimuksen ja maantieteen professorina Bernin akatemiassa. 1804 hän julkaisi linnustoselvityksen Systematisches Verzeichniss der Vögel der Schweiz. 1815 hän julkaisi yhdessä Heinrich Rudolph Schinzin (1777–1861) kanssa kirjan Sveitsin linnuista Die Vögel der Schweiz. Meisner tutki myös kasveja ja nimesi Gunnera-suvun Gunneruksen kunniaksi. Linnuista Meisner nimesi ainakin kivikkopyyn (Alectoris graeca).Zoonomen == Teoksia == * Systematisches Verzeichniss der Vögel der Schweiz (1804) * Die Vögel der Schweiz (1815, yhdessä Schinzin kanssa) * Lehrbuch der Naturgeschichte (1806) * Museum der Naturgeschichte Helvetiens (1820) * Kleine Reisen in der Schweiz (1820–1825). == Lähteet == * Sveitsin historian tietosanakirja ===Viitteet=== Luokka:Saksalaiset ornitologit Luokka:Vuonna 1765 syntyneet Luokka:Vuonna 1825 kuolleet
Hackescher Marktin rautatieasema

Hackescher Marktin rautatieasema (, tunnettiin vuosina 1882–1951 nimellä Bahnhof Börse, vuosina 1951–1992 nimellä Bahnhof Marx-Engels-Platz) on rautatieasema Berliinin S-Bahn-verkostolla. Se sijaitsee samannimisen aukion laidalla kaupungin itäisessä keskustassa. Vuonna 1882 valmistunut asema kuuluu kaupungin läpi itä-länsi-suunnassa kulkevaan korkorataan (Stadtbahn) ja on yksi harvoista tämän radan asemista, jotka ovat säilyneet alkuperäisessä asussaan.Denkmale in Berlin: S-Bahnhof Hackescher Markt (ehem. Bahnhof Börse) Berliinin kaupunki. Viitattu 18.6.2012. Aseman alla sijaitsee monia erilaisia ravintoloita, kahviloita ja baareja. Hackescher Marktilla pysähtyvät S-Bahnin linjat S5, S7 ja S75. Aseman edestä liikennöi lisäksi useita raitiovaunu- ja bussilinjoja. Hackescher Markt Berlin S-Bahnhof.jpg|Asemarakennus on koristeellinen. Berlin SBahn HackescherMarkt east.jpg|Asema nähtynä idästä. == Lähteet == Luokka:Berliinin rautatieasemat
Jari Yliaho

Jari Veli Yliaho (s. 9. joulukuuta 1957 Virrat) on suomalainen kitaristi, joka on tullut tunnetuksi Juice Leskinen Slam, Juice Leskinen Grand Slam sekä Siberia-yhtyeistä. Yliaho soitti vuosina 1974–1979 Virroilta kotoisin olevassa Donna-yhtyeessä, josta toinen kitaristi Petteri Salminen oli lähtenyt liittyäkseen Juice Leskisen Juice-yhtyeeseen vuonna 1975. Salmisen tilalle tuli Tapio Manninen. Vuonna 1979 Salminen oli jättämässä Juice Leskinen Slam -yhtyeen ja Yliahoa pyydettiin Salmisen tilalle. Yliaho liittyi bändiin ja hän ja Salminen soittavatkin molemmat kitaroita Juice Leskinen Slamin -levyllä XV yö (Tauko III). Yliaho ja Salminen soittavat yhdessä esim. kappaleen ”Rock 'n Roll 'n Blues 'n Jazz” kitarasoolon. Salmisen väistyttyä kokoonpanosta Yliaho jäi Slamin pääasialliseksi kitaristiksi ja taustalaulajaksi. Yliaho soitti kokoonpanossa syksyn 1981 loppuun, jolloin Juice Leskinen Slam hajosi. Slamin hajottua Yliaho perusti yhdessä Donnan rumpalin Paavo Kaiholan ja basisti Jari Loisan kanssa Suomen The Policeksikin kutsutun Siberia-yhtyeen. Yhtye julkaisi vuosina 1981–1985 kaksi albumia, joista toinen – Valkoinen vankila – oli hitti. Jostain syystä Yliaho sai kuitenkin yhtyeestä tarpeekseen ja liittyi Juice Leskinen Grand Slamiin Sakari Kuosmasen tilalle. Yliaho soitti muun muassa Grand Slamin vuonna 1986 ilmestyneellä Yölento LP:llä ja vuonna 1991 ilmestyneellä Grand Slamin ”comeback”-levyllä Taivaan kappaleita. Kun Grand Slam meni telakalle vuonna 1991, Yliaho siirtyi soolouralle, jonka aikana hän sävelsi useita kappaleita. Juice Leskinen kuoleman (24.11.2006) jälkeen Yliaho palasi uudelleen koottuun Grand Slamiin, joka esiintyi joitakin kertoja vuosina 2007–2010 Juicen muistoksi. == Lähteet == Luokka:Suomalaiset kitaristit Luokka:Suomalaiset rockmuusikot Luokka:Juice Leskinen Luokka:Vuonna 1957 syntyneet Luokka:Elävät henkilöt
Fist for Fight

Fist for Fight on Sabaton-nimisen power metal -yhtyeen debyyttialbumi, joku koostuu yhtyeen kahdesta varhaisesta demonauhasta. == Kappaleet == Kaikki kappaleet kirjoittanut Joakim Brodén, ellei toisin mainita # # # # # # # # # # # == Kokoonpano == * Joakim Brodén – laulu * Rickard Sundén – kitara * Oskar Montelius – kitara * Pär Sundström – basso * Daniel Mullback – rummut == Arvostelut == * The Metal Observer: 9/10http://www.metal- observer.com/articles.php?lid=1&id;=4050 == Lähteet == == Aiheesta muualla == * Fist for Fight Discogsissa. * Luokka:Vuoden 2000 kokoelma-albumit Luokka:Sabatonin albumit
Kastanjatimanttikolibri

Kastanjatimanttikolibri (Amazilia castaneiventris) on kolibreihin kuuluva harvinainen kiitäjälintu. Kastanjatimanttikolibri on silmälläpidettävä lintu, Populaatio on luultavasti supistunut elinalueiden pienenemisen seurauksena kaupunkien laajetessa == Koko ja ulkonäkö == Kastanjatimanttikolibri on pieni 8,4 cm pitkä kolibri, jolla on kirkkaanvihreä kurkku ja rinta. Linnun alavartalo ja pyrstö ovat oranssihtavia, ja linnun alapuoli on kirkkaanpunainen, jossa on hieman pronssin sävyä. Linnun nokka on musta ja lähes suora, mutta nokan alaosassa on hieman vaaleanpunaista. == Levinneisyys == Lajia tavataan ainoastaan Kolumbiassa. Lintua on nähty kahdessa eri osassa Kolumbiaa, ja viimeisin havainto vuodelta 2000. Lintua pidettiin pitkään yleisenä, mutta nykyistä suuntaa on vaikea arvioida, koska alueella on puutetta tarkkailijoiden selostuksista. Kastanjatimanttikolibri esiintyy kosteissa metsissä 850–2 200 metrin korkeudessa. == Lähteet == Luokka:Kolibrit
Primo Victoria

__NOTOC__ Primo Victoria on Sabatonin esikoisalbumi, joka julkaistiin 4. maaliskuuta 2005. Nimi 'Primo Victoria' viittaa suureen voittoon Normandian maihinnousussa, jota kappale käsittelee. Albumi nousi Ruotsissa ensimmäisellä listaviikollaan Sverigetopplistanin sijalle 43. == Kappaleet == Vuoden 2010 Re-Armed-painoksessa on lisäksi seuraavat bonus-kappaleet: * 10. The March to War – 1.22 * 11. Shotgun – 3.14 * 12. Into the Fire Live in Falun 2008 – 4.08 * 13. Rise of Evil Live in Falun 2008 – 8.04 * 14. The Beast Twisted Sister Cover – 3.12 * 15. Dead Soldier's Waltz – 1.21 == Kokoonpano == * Joakim Brodén – laulu, kosketinsoittimet * Rickard Sundén – kitara, taustalaulu * Oskar Montelius – kitara, taustalaulu * Pär Sundström – basso * Daniel Mullback – rummut == Arvostelut == * Imperiumi: 7+/10 == Lähteet == == Aiheesta muualla == * * Luokka:Vuoden 2005 esikoisalbumit Luokka:Sabatonin albumit
Izabella Scorupco

Izabella Dorota Scorupco (s. 4. kesäkuuta 1970 Białystok, Puola) on Ruotsin puolalainen näyttelijä, jonka tunnetuin rooli on Bond-tyttö Natalya Simonova elokuvassa 007 ja kultainen silmä. Hän on ensimmäinen puolalaissyntyinen Bond- tytön esittäjä. == Varhainen elämä == Scorupco muutti Ruotsin Bredängiin vuonna 1978 ollessaan kahdeksanvuotias. Hän oppi äidinkielensä puolan lisäksi englannin ja ruotsin kielen. == Ura == Scorupco opiskeli Ruotsissa teatteritaidetta ja musiikkia. Vuonna 1988 elokuvaohjaaja Staffan Hildebrand pestasi Scorupcon pääosaan elokuvaansa Ingen kan älska som vi, joka käynnisti hänen näyttelijäuransa. Näyttelemisen lisäksi hän on työskennellyt mallina ja esiintynyt muuan muassa Voguen kannessa. 1990-luvun alussa Scorupco julkaisi yhden pop-albumin, joka myi kultaa Ruotsissa. == Yksityiselämä == Scorupco asuu perheineen Los Angelesissa Yhdysvalloissa. == Filmografia == Elokuvat Elokuvat Elokuvat Vuosi Nimi Rooli 1995 Ihmeelliset kyyneleet Marcellini/Carla 1995 007 ja kultainen silmä Natalya Simonova 2000 Sukeltaja Irena 2000 Vertical Limit Monique Aubertine 2002 Tulen valtakunta Alex Jensen 2004 Manaaja: Alku tohtori Sarah Novack 2007 Aurinkomyrsky Rebecka Martinsson Televisio Televisio Televisio 2005 Alias Sabina == Lähteet == == Aiheesta muualla == * * Luokka:Puolalaiset näyttelijät Luokka:Ruotsalaiset näyttelijät Luokka:Ruotsalaiset mallit Luokka:Vuonna 1970 syntyneet Luokka:Elävät henkilöt
Molskis, sanoi Eemeli, molskis!

Molskis, sanoi Eemeli, molskis! on suomalainen elokuva vuodelta 1960, jonka on ohjannut Ville Salminen. Elokuva on kolmesta Eemeli-elokuvasta toinen. == Juoni == Eemeli on aikamiespoika. Verottajalla on mielestään saatavia Eemeliltä jonka ei auta muu kuin paeta ja yrittää kaupungista työnteolla ansaita puuttuvat rahat. Vossikkakuskina kaupungissa Eemeli auttelee monia ihmisiä heidän murheissaan. Lopussa selviää, että verottajan tavoittelema henkilö on nimeltään Emil, josta Eemeli toteaa nimensä olevan ihan pelkkä Eemeli. Säästyneet rahat Eemeli antaa iäkkäille vanhemmilleen ja käskee herättää vasta sitten, kun ne loppuvat. == Arviot == Elokuva sai tyrmääviä arvioita monelta taholta. Kärkevimmin kirjoitti Peter von Bagh (Kaleva): ”Filmi on monen lahjattomuuden huolimattoman työn summa”, mutta hyvääkin elokuvassa nähtiin: ”siinä on oikein mukava pieni juoni, joka näytellään kotoisen lupsakasti, paikoin herttaisesti” (Helmi Neva, Satakunnan Kansa). Lehdistöarvio, viitattu 19.3.2017 == Lähteet == Luokka:Suomalaiset mustavalkoelokuvat Luokka:Vuoden 1960 suomalaiset elokuvat Luokka:Ville Salmisen ohjaamat elokuvat Luokka:Suomalaiset komediaelokuvat Luokka:Reino Helismaan käsikirjoittamat elokuvat
Attero Dominatus

__NOTOC__ Attero Dominatus (lat. Voita/tuhoa tyrannia) on Sabatonin toinen studioalbumi, joka julkaistiin 28. heinäkuuta 2006. Se debytoi Ruotsissa Sverigetopplistanin sijalla 16. == Kappaleet == == Kokoonpano == * Joakim Brodén – laulu * Rickard Sundén – kitara * Oskar Montelius – kitara * Pär Sundström – basso * Daniel Mullback – rummut * Daniel Mÿhr – kosketinsoittimet == Arvostelut == * Imperiumi.net: * Metal Storm: 8.8/10 == Lähteet == == Aiheesta muualla == * * Luokka:Vuoden 2006 albumit Luokka:Sabatonin albumit
Anatoli Filiptšenko

Anatoli Vasiljevitš Filiptšenko (; 26. helmikuuta 1928 – 7. elokuuta 2022“Hero of the Soviet Union” Russian astronaut Anatoly Filipchenko dies aged 95) on neuvostoliittolainen kosmonautti. Hän osallistui vuonna 1969 Sojuz 7- ja vuonna 1974 Sojuz 16 -lennolle. Jätettyään avaruusohjelman Filiptšenko pääsi OKB:n varajohtajaksi Harkovassa. Hänet nimitettiin Neuvostoliiton sankariksi. == Lähteet == == Aiheesta muualla == Luokka:Neuvostoliittolaiset avaruuslentäjät Luokka:Neuvostoliiton sankarit Luokka:Vuonna 1928 syntyneet Luokka:Vuonna 2022 kuolleet
Pohnpeinkottarainen

Pohnpeinkottarainen tai aikaisemmalta nimeltään ponapénkottarainen (Aplonis pelzelni) on äärimmäisen uhanalainen varpuslintu. Se on endeeminen laji Pohnpein saarella Mikronesiassa. Lajista on viimeisten 50 vuoden ajalta ainoa varma havainto vuodelta 1995. Ennen 1930-lukua laji oli yleinen, mutta elinympäristön hävitys on saattanut koitua sen tuhoksi. Lajia ei ole julistettu sukupuuttoon, koska vahvistamattomia havaintoja on useita. Pohnpeinkottarainen syö hedelmiä ja hyönteisiä. Se kasvaa 18 senttimetriä pitkäksi, ja on väriltään tasavärisen tumma.Birdlife == Lähteet == == Aiheesta muualla == *Naturalis (sisältää kolmiulotteisen valokuvan täytetystä yksilöstä Luokka:Kiiltokottaraiset Luokka:Uhanalaiset linnut Luokka:Äärimmäisen uhanalaiset lajit
S/2003 J 16

S/2003 J 16 on Jupiteria retrogradiseen suuntaan kiertävä, epäsäännöllinen, Ananke-ryhmän kuu. Sen löysi ryhmä astronomeja vuonna 2003. S/2003 J 16 on halkaisijaltaan noin 2 kilometriä ja se kiertää Jupiteria noin 20 744 000 kilometrin etäisyydellä kiertoajan ollessa 610,362 päivää. Radan inklinaatio on 151° ja eksentrisyys 0,3185. ==Lähteet== Luokka:Jupiterin kuut
Kalliorikko

Kalliorikko (Saxifraga adscendens) on pienikokoinen rikkokasveihin kuuluva vuoristojen ja kallioiden kasvi. Suomessa kalliorikko on luokiteltu erittäin uhanalaiseksi. Se on rauhoitettu ja sisällytetty luonnonsuojeluasetuksessa erityisesti suojeltaviin lajeihin. == Ulkonäkö ja koko == Kalliorikko on kaksivuotinen kasvi. Sen varsi on pysty, vähähaarainen ja kasvi kasvaa 10–25 cm korkeaksi. Maanpinnan tyvessä olevat, pitkään säilyvät aluslehdet sekä varsilehdet ovat 3–7-hampaisia. Kaksineuvoiset kukat ovat valkoiset ja kukkaperiä pitempiä. Kukkien verhiö ja teriö ovat viisilehtisiä. Terälehdet ovat 7–10 mm pitkiä ja lanttokärkisiä. Heteitä on 10 kappaletta. Emiö on kaksilehtinen ja enintään tyvestä yhdislehtinen, ja emilehtien tyvellä on mesisuomuja. Suomessa kalliorikko kukkii kesä-heinäkuussa. Kukinnan jälkeen kypsyy kaksiosainen, monisiemeninen ja pitkäpyöreä kota. Kotaperät ovat kotansa pituisia.Retkeilykasvio 1998, s. 226, 228. Kalliorikon runsaus vaihtelee rajusti vuosittain. Sen siemenet säilyttävät maassa pitkään itävyytensä, joten siemenpankki on lajin säilyvyyden kannalta tärkeä.Pykälä 1997, s. 238. == Levinneisyys == Maailman mittakaavassa kalliorikko on vuoristojen kasvi. Sitä tavataan Alpeilla, Pyreneillä, Karpaateilla, Turkin vuoristoissa Kaukasuksella sekä Ruotsin ja Norjan tuntureilla. Lajin toista rotua tavataan läntisessä Pohjois-Amerikassa. Itämeren piirissä kalliorikko on sopeutunut kasvamaan myös lämpimissä oloissa. Siellä sitä esiintyy Ruotsissa, Suomessa, Karjalassa ja Virossa. Suomessa kalliorikkoa on tavattu Varsinais- Suomesta, Uudeltamaalta ja Hämeestä.Lampinen, R. & Lahti, T. 2011: Kasviatlas 2010: Kalliorikon levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 18.1.2012. Ahvenanmaalta tunnetaan muutama epävarma esiintymä.Ålands flora 2010, s. 209. Lajin tärkeimmät esiintymät ovat Lohjalla, Karjalohjalla, Kemiönsaarella, Kemiössä ja Särkisalossa.. == Elinympäristö == Kalliorikko on kalkinvaatija. Se esiintyy avoimilla kalkkikallioilla ja -jyrkänteillä. Luonnonkulot ja karjanlaidunnus suosivat kasvia pitämällä sen elinympäristöä avoimena. Suomessa lajia uhkaavat kalkin louhinta ja kesämökkirakentaminen. == Lähteet == * * * === Viitteet === == Aiheesta muualla == * * Kasviatlas 2020: Kalliorikon (Saxifraga adscendens) levinneisyys Suomessa. * * * * Luokka:Lehtirikot Luokka:Suomen erittäin uhanalaiset kasvit
Iocaste

Iocaste on Jupiteria retrogradiseen suuntaan kiertävä, epäsäännöllinen, Ananke-ryhmän jäsen. Sen löysi ryhmä Havaijin yliopiston astronomeja vuonna 2000. Kuu sai silloin väliaikaiseksi nimekseen S/2000 J 3. Iocaste on läpimitaltaan noin 5 kilometriä ja se kiertää Jupiteria noin 21.3 miljoonan kilometrin etäisyydellä kiertoajan ollessa 632 päivää.http://solarsystem.nasa.gov/planets/profile.cfm?Object=Jup_Iocaste Radan inklinaatio on 149° ja eksentrisyys 0,2151.http://solarsystem.nasa.gov/planets/profile.cfm?Object=Jup_Iocaste&Display;=Facts Nykyisen nimensä kuu on saanut kreikkalaisesta mytologiasta. ==Lähteet== Luokka:Jupiterin kuut
Orthosie

Orthosie on Jupiteria retrogradiseen suuntaan kiertävä, epäsäännöllinen, Ananke-ryhmän kuu. Sen löysi ryhmä Havaijin yliopiston tähtitieteilijöitä vuonna 2001. Kuu sai silloin väliaikaiseksi nimekseen S/2001 J 9. Orthosie on läpimitaltaan noin 2 kilometriä ja se kiertää Jupiteria 21,2 miljoonan kilometrin etäisyydellä kiertoajan ollessa 623 päivää. Radan inklinaatio on 146° ja eksentrisyys 0,278. Nykyisen nimensä kuu on saanut kreikkalaisesta mytologiasta. == Lähteet == Luokka:Jupiterin kuut
Iskmo

Iskmo on kylä Mustasaaren kunnassa. Se sijaitsee noin 7 kilometriä Vaasasta. Kylässä on päiväkoti, joka aiemmin toimi kouluna. Iskmossa on myös vapaaehtoinen palokunta. Eräs tunnettu iskmolainen on Suomen yleisurheilumaajoukkueessa kilpaileva Richard Mitts. Iskmo-Jungsund BK on paikkakunnalla toimiva aktiivinen jalkapalloseura, jolla on 240 pelaajaa 14 joukkueessa. Kylän osa on myös Grönvik, joka tunnetaan siellä aikoinaan toimineesta Grönvikin lasitehtaasta. == Iskmon nimestä == Vanhoista asiakirjoista löytyvät muodot: Iskimo (1543) ja Iskmå (1571). Nimi ääntyy i:smɷ. Alkuosa Isk- on mahdollisesti peräisin miehennimen Iisak suomenkielisellä Pohjanmaalla käytetyistä muodoista Iiska, Iisko, Iska tai Isko. Loppuosa -mo juontuu suomenkielisestä sanasta maa tarkoittaen suurta saarta. == Lähteet == Luokka:Mustasaaren kylät
Helike (kuu)

Helike on Jupiteria retrogradiseen suuntaan kiertävä, epäsäännöllinen, Ananke- ryhmän kuu. Sen löysi ryhmä Havaijin yliopiston astronomeja vuonna 2003. Kuu sai silloin väliaikaiseksi nimekseen S/2003 J 6. Helike on halkaisijaltaan noin 4 kilometriä ja se kiertää Jupiteria noin 21,1 miljoonan kilometrin etäisyydellä kiertoajan ollessa 626 päivää. Radan inklinaatio on noin 155° ja eksentrisyys 0,1467. Nykyisen nimensä kuu sai kreikkalaisesta mytologiasta. == Lähteet == Luokka:Jupiterin kuut
Kuusankosken urheilupuisto

Kuusankosken urheilupuisto on Kouvolan Kuusankosken pääasiallinen yleisurheilu- ja jalkapalloareena. Se on Kuusankosken Kumun ja Voikkaan Pallo- Peikkojen kotikenttä. Urheilupuistossa on yleisurheilukenttä, ruoho- ja hiekkapäällysteiset pallokentät, hiekkatekonurmipintainen pesäpallokenttä sekä tenniskentätMuut liikuntapaikat Kuusankoskella. Kouvola.fi. Viitattu 11.7.2016.. Urheilupuisto on nähnyt aikoinaan Veikkausliigajalkapalloa. Kuusankosken Kumu pelasi liigaa kauden 1990 ja urheilupuisto toimi tuolloin Kumun kotikenttänä. Kyseiseltä kaudelta on peräisin myös kentän yleisöennätys, 3 269 katsojaa ottelussa Valkeakosken Hakaa vastaan. Urheilukentällä on katettu pääkatsomo sekä kenttää kiertävä betoninen aurinkokatsomo. ==Lähteet== Luokka:Suomen yleisurheilustadionit Luokka:Suomen jalkapallostadionit Luokka:Kouvolan urheilupaikat Luokka:Kuusankoski
Aterin kulttuuri

Aterin kulttuuri oli kivikautinen kulttuuri pohjoisessa Afrikassa 40 000–30 000 vuotta sitten. Se sijoittuu myöhäiseen keskipaleoliittiseen aikaan ja on luultavasti varhaisen, nykyistä edeltävän nykyihmisen luoma. Aterilaiset tuottivat ensimmäisinä ruotokantaisia kärkiä, joissa leveän kärjen takana oli kapea varsimainen osahttp://www.helsinki.fi/arkeologia/kurssit/Har115_sl2004/luento_2%20ja%203.rtf. Näitä kärkiä lienee käytetty keihäänheittimissä. Aterin kulttuurille olivat ominaisia myös pisaramaiset litteät kaksipuolisesti isketyt kiviterät.http://paleodirect.net/pgset2/at024.htm Kulttuuri pohjautui neandertalinihmiselle ominaiseen Moustier-kulttuuriin, joka oli saanut vaikutteita Levalloisin kulttuurista. Kulttuuri hävisi suurelta osin noin 30 000 vuotta sitten Saharan kuivuttua aavikoksi. == Lähteet == Luokka:Kivikauden kulttuurit
Sloop John B

Sloop John B on The Beach Boysin Pet Sounds -albumin seitsemäs kappale ja ensimmäinen single. Se nousi Yhdysvaltain singlelistan kolmannelle sijalle ja oli täten levyn suurin hitti Yhdysvalloissa. Laulu kertoo hirveällä tavalla pieleen menneestä purjehdusmatkasta. ”Sloop John B” on alun perin vanha kansansävelmä. Se on levytetty ensimmäistä kertaa tiettävästi jo vuonna 1927. Brian Wilson teki oman versionsa yhtyetoveri Al Jardinen ehdotuksesta ja muokkasi laulua rankalla kädellä omaan tarkoitukseensa sopivaksi. Uusi versio päätyi lopulta Pet Sounds -albumille. Se on levyn ainoa kappale, jonka säveltäjä ei ole Brian Wilson. Wilson muutti kappaleen sanoitusta muutamasta kohtaa. Hän muutti rivin ”This is the worst trip since I’ve been born” muotoon ”This is the worst trip I've ever been on”, ja rivin ”I feel so break up” muotoon ”I feel so broke up”. Myös rivi ”broke into the people’s trunk” on muutettu paremmin tarinaan sopivaksi: ”broke in the captain’s trunk”. ”Sloop John B:sta” on tehty The Beach Boysin version lisäksi lukuisia muita coverversioita. Muun muassa Tom Fogerty, Roger Whittaker, Dick Dale ja Johnny Cash ovat levyttäneet oman versionsa laulusta. Suomeksi kappaleen ovat levyttäneet Brita Koivunen ja Eino Virtanen nimellä ”Mä veneen omistin”. Vuonna 2003 The Sun-Herald Magazinen toimittaja Peter Holmes valitsi The Beach Boysin ”Sloop John B:n” maailman kaikkien aikojen 30. parhaaksi pop-lauluksi. Luokka:The Beach Boysin kappaleet
Euanthe

Euanthe on Jupiteria retrogradiseen suuntaan kiertävä, epäsäännöllinen, Ananke-ryhmän kuu. Sen löysi ryhmä Havaijin yliopiston astronomeja vuonna 2001. Euanthe on läpimitaltaan noin 3 kilometriä ja se kiertää Jupiteria noin 21 miljoonan kilometrin etäisyydellä kiertoajan ollessa 620 päivää.http://solarsystem.nasa.gov/planets/profile.cfm?Object=Jup_Euanthe Radan inklinaatio on 149° ja eksentrisyys 0,2308.https://archive.today/20121213213100/http://solarsystem.nasa.gov/planets/profile.cfm?Object=Jup_Euanthe&Display;=Facts Nykyisen nimensä kuu sai elokuussa 2003 kreikkalaisesta mytologiasta. ==Lähteet== Luokka:Jupiterin kuut
Helsingby

Helsingby (myös muodossa Hälsingby) on kylä ja taajama Mustasaaren kunnassa Pohjanmaalla. Helsingbyn taajamassa oli vuoden 2011 lopussa 864 asukasta. Kylä sijaitsee noin 10 kilometriä Vaasasta kaakkoon. Siellä toimii jalkapalloseura IF Hoppet. ==Lähteet== Luokka:Mustasaaren kylät Luokka:Mustasaaren taajamat
Varjoon juuttunut

Varjoon juuttunut on Uniklubin kolmannen albumin Luotisateen kolmas single. Single julkaistiin ainoastaan rajoitettuna painoksena, ja sitä painettiin ainoastaan 500 kpl. Yhtyeen jäsenet ovat taiteilleet kansilehtiseen jonkin kuvan. Single debytoi Suomen virallisen listan toisella sijalla. == Kappaleet == # # (Leevi and the Leavings -cover) == Lähteet == Luokka:Vuoden 2007 kappaleet Luokka:Suomalaiset rockkappaleet
Thelxinoe

Thelxinoe on Jupiteria retrogradiseen suuntaan kiertävä, epäsäännöllinen, Ananke-ryhmän kuu. Sen löysi ryhmä Havaijin yliopiston astronomeja vuonna 2003. Kuu sai silloin väliaikaiseksi nimekseen S/2003 J 22. Thelxinoe on läpimitaltaan noin 2 kilometriä ja se kiertää Jupiteria noin 21,2 miljoonan kilometrin etäisyydellä kiertoajan ollessa 628 päivää. Radan inklinaatio on 151° ja eksentrisyys 0,2194. Nykyisen nimensä kuu sai maaliskuussa 2005 kreikkalaisesta mytologiasta. == Lähteet == Luokka:Jupiterin kuut
S/2003 J 18

S/2003 J 18 on Jupiteria retrogradiseen suuntaan kiertävä, epäsäännöllinen, Ananke-ryhmän kuu. Sen löysi ryhmä astronomeja vuonna 2003. S/2003 J 18 on halkaisijaltaan noin 2 kilometriä ja se kiertää Jupiteria noin 19 813 000 kilometrin etäisyydellä kiertoajan ollessa 569,728 päivää. Radan inklinaatio on 147° ja eksentrisyys 0,1570. ==Lähteet== Luokka:Jupiterin kuut
S/2003 J 3

S/2003 J 3 on Jupiteria retrogradiseen suuntaan kiertävä, epäsäännöllinen, Ananke-ryhmän kuu. Sen löysi ryhmä Havaijin yliopiston astronomeja vuonna 2003. S/2003 J 3 on läpimitaltaan noin 2 kilometriä ja se kiertää Jupiteria noin 19 622 000 kilometrin etäisyydellä kiertoajan ollessa 561,518 päivää. Radan inklinaatio on 146° ja eksentrisyys 0,2507. ==Lähteet== Luokka:Jupiterin kuut
Karperö

Karperö on kylä Mustasaaren kunnassa Pohjanmaalla. Kylä sijaitsee Karperönjärven rannalla, noin 10 kilometriä Vaasasta. Karperö ei muodosta omaa taajamaansa, vaan se on osa Vaasan keskustaajamaa. Karperön naapurikyliä ovat Jungsund pohjoisessa, Koskö koillisessa, Singsby lännessä ja Böle etelässä. Karperössä on tanssipaviljonki Carpella, joka on yksi Pohjanmaan suurimmista. Carpellan vieressä oleva nuorisoseurantalo paloi tulipalossa maantasalle, sillä sisällä oli ilmeisesti jäänyt hella päälle. Tanssipaviljonki on edelleen aktiivisessa käytössä. Uusi NS-talo on rakennettu uimarannan viereiselle kukkulalle. Tunnettuja karperölaisia ovat muiden muassa Harry Järv ja Robert Häggblom. == Karperön nimestä == Asutusnimen alkuosa on yhdistetty Pohjoismaissa keskiajalla esiintyvään sanaan garp(er), joka tarkoitti saksalaista kauppiasta, karppia, ja jota käytettiin usein pilkkanimenä. Suomen kielessä muoto on Karppi ja se esiintyy mm. Vähässäkyrössä talonnimenä ja lisänimenä. On ilmeistä, että Vähänkyrön Karpit ja kylännimi Karperö sekä Karperössä esiintyvä kantatalonnimi Karp kuuluvat yhteen ja ovat lähtöisin kielirajan suomenkieliseltä puolelta. Karperön varhaisin alkuperä viitannee kuitenkin Saksaan, mitä tukee se, että kylässä on ollut myös Beijar-niminen kantatalo ja sen isäntänä (1606) Matz Beijar (baijerilainen). == Lähteet == Luokka:Mustasaaren kylät
Koskö

Koskö on kylä Koivulahdessa, Mustasaaren kunnassa Pohjanmaalla. Se sijaitsee Karperön ja Norrminnen puolessavälissä, Karperöntien ja Kosköntien risteyksessä, Karperöjärven pohjoisrannan tuntumassa. Luokka:Koivulahden kylät Luokka:Mustasaaren taajamat sv:Koskö